Юртбахаман лерина лаьттанаш ду 3,4xa0млн гектар сов. Хастоьмаша дӀалаьцна майданаш уггар яккхийчех ю массо а Российн федерацин субъекташлахь. Областан аренашкахь хӀора шарахь кхиайо 350 эзар тонн томаташ, бурч, баклажанаш, кабачкеш, наьрсаш, жӀонкаш, буракаш, хох, копаста. Ӏадат хилла Аштаркханан областехь дуга лелор, иза кхиадо Идалан йистехула. Регионан климатан хьоло таро ло шарахь шозза картолаш кхиаян. Даймехкан а, голландин а, немцойн а дика хӀун сорташ юкъаяржоро лакхара а, цхьанаэшшара ялта гулдан аьтту бо. Российн Федерацин регионех Аштаркханан область ю даьхний Ӏалашдина ца Ӏаш, уьш сов даьхначех. ХӀора шарахь регионехь дӀахьо юртбахаман хьайбанийн областан выставка. Бежний гойту дукха хьолахь шурийн кепарнаш: симменталан, цӀен аренан, дукхапродуктийн Ӏаьржа-къорза. Аштаркханан областан коьрта отрасль ю жалелор. Регионехь ю шатайпа уьстагӀан генетикан фонд: исхаран, холхазан, жижигтӀергӀан, эдильбаевн тайпанаш, цара боккха аьтту бо тӀаргӀа баккхарехь. Дукха хан йоццуш долийна жижиган жалелор.